Seppo Rytkönen

Seppo Rytkönen on suomalainen suunnistaja ja viestisuunnistuksen MM-mitalisti.

Rytkönen osallistui MM-kilpailuihin vain kerran Thunissa vuonna 1981. Silloin hän sijoittui normaalimatkalla 14:nneksi ja voitti viestistä pronssia. Viestissä hänen lisäkseen suunnistivat Kari Sallinen, Ari Anjala ja Hannu Kottonen. Rytkönen osallistui suunnistuksen maailmancupiin, kun se järjestettiin ensimmäisen kerran vuonna 1986. Hän sijoittui kokonaiskilpailussa 33:nneksi.

Seuratasolla Rytkönen edusti huippuvuosinaan Sumiaisten Kuntoa ja Vaajakosken Terää. Vuonna 1980 hän voitti normaalimatkan Suomen mestaruuden huolimatta ykkösrastille tekemästään virheestä.

Lähteet

Suomalaiset suunnistajat
Syntymävuosi puuttuu
Elävät henkilöt